ร้านกาแฟแสนสวย ซ่อนตัวอยู่ในพระราชวังพญาไท 
อาคารเทียบรถพระที่นั่งแห่งนี้เปิดเป็นร้านกาแฟขนาดไม่ใหญ่นัก  ตกแต่งด้วยชุดเฟอร์นิเจอร์โบราณดูกลมกลืนกับบรรยากาศย้อนยุค
ร้านนี้มีอาหารอร่อยๆ หลากหลาย บางอย่างหาทานได้ยาก เช่น ขนมปังปิ้งหมูเค็มชุดนี้ Chef แนะนำเชียวนะ เขาใช้ขนมปังหัวกะโหลกปิ้งจนกรอบหอม รับประทานกับหมูเค็มแบบโบราณรสชาตินุ่มนวล 
วิธีรับประทาน ให้ใช้มีดตัดขนมปังออกเป็นชิ้นพอคำ ตักหมูเค็มชิ้นน้อยๆ วางบนขนมปัง โรยพริกขิงปลาดุกฟูเล็กน้อยพอร้อนปาก แล้วรับประทานพร้อมกัน ทั้งรสเค็มของหมูและความหอมของพริกขิงปลาดุกฟู เข้ากันได้อย่างไม่น่าเชื่อ เหมาะจะเป็นของว่างไทยๆ ในร้านกาแฟไทยๆ แห่งนี้จริงๆ เลย พริกขิงปลาดุกฟูถ้วยน้อย หอมเครื่องแกงครบเครื่อง กลิ่นใบมะกรูดหอมอวลในปาก ช่วยแก้เลี่ยนได้อย่างไม่น่าเชื่อ ชิมคำแรกแล้วต้องมีคำต่อไปอย่างแน่นอน 
เครื่องดื่มของร้านนี้ก็อร่อยมาก รสชาติดีเพราะเลือกใช้วัตถุดิบคุณภาพดีที่บรรจงคัดสรรมา สั่งเลย อร่อยชื่นใจทุกอย่าง